
DR.30.10.2017                                                        95                   

 
sebagai pusat pendaratan ikan oleh para nelayan di Kompleks LKIM Kuala Selangor. Saya 
melihat dengan penjenamaan ini, ia merupakan satu transformasi yang boleh memudahkan 
para nelayan dan juga pengguna marin untuk mendapatkan lesen, khidmat nasihat dan juga 
perundangan daripada agensi-agensi berkaitan maritim di samping berupaya untuk 
meringankan bebanan kos yang terpaksa ditanggung oleh mereka. 

Seterusnya Tuan Yang di-Pertua, saya juga ingin mengharapkan dan 
mencadangkan agar Projek Perumahan Awam 1Malaysia dapat diperluaskan pembinaannya 
ke kawasan Parlimen Kuala Selangor. Saya percaya bahawa dengan pembinaan PPA1M 
yang pernah menjadi salah satu yang pernah diungkapkan dalam Akujanji haruslah menjadi 
keutamaan bagi Parlimen Kuala Selangor khususnya bagi rakyat kakitangan awam untuk 
memiliki rumah dengan harga yang berpatutan. Saya juga ingin mencadangkan agar tanah 
UiTM Puncak Alam dapat dijadikan lokasi tapak PPA1M. 

Seterusnya Tuan Yang di-Pertua, bagi menghargai sumbangan dan jasa anggota 
polis, khususnya di Parlimen saya, saya melihat agar Balai Polis Bestari Jaya dapatlah 
dinaiktarafkan kerana saya lihat kuarters kediaman anggota polis khususnya di Bestari Jaya 
begitu dalam keadaan yang amat daif dan saya juga amat sedih apabila mendengar rintihan 
anggota polis ini. 

Tuan Yang di-Pertua, saya juga mendengar keluhan rakyat Selangor terutamanya 
di Parlimen saya yang telah mereka nyatakan kepada saya iaitu mengalami kesukaran untuk 
membeli rumah disebabkan oleh kegagalan untuk mendapatkan pembiayaan. Saya ingin 
bertanya, apakah punca yang sebenarnya? Adakah pihak bank ataupun regulasi daripada 
Bank Negara? Ini kerana ada juga yang mengatakan pada saya, ditambah dengan sikap 
kerajaan negeri yang mengubah status pemilikan bumiputera kepada bukan bumiputera dan 
sudahlah dihapuskan diskaun 10 peratus kepada bumiputera untuk memiliki rumah.  

Justeru itu saya ingin bertanyakan kepada pihak Kementerian Kesejahteraan 
Bandar, Perumahan dan Kerajaan Tempatan, apakah usaha dan mekanisme yang terbaik 
bagi membantu khususnya rakyat di Kuala Selangor untuk menangani isu ini? Apakah 
perancangan dan kaedah pihak KPKT bagi membanyakkan perumahan PPR di khususnya 
di negeri Selangor mahupun di Kuala Selangor? Ini sangat penting kerana saya lihat rintihan 
rakyat melihatkan bahawa harga rumah yang semakin hari semakin meningkat terutama 
sekali di Parlimen saya. 

Tuan Yang di-Pertua, seingat saya, tidak ada satu pun bajet yang pernah 
dibentangkan oleh pihak kerajaan yang tidak dianggap sebagai gula-gula kepada rakyat oleh 
pihak pembangkang. Baik daripada zaman kepimpinan Yang Amat Berhormat Perdana 
Menteri dahulu sehinggalah pada hari ini. Semuanya dianggap sebagai gula-gula kepada 
rakyat oleh pihak pembangkang.  

Tuan Yang di-Pertua, namun demikian sebagai rumusan akhir berdasarkan 
pembentangan Bajet 2018 yang telah dibentangkan oleh Yang Amat Berhormat Pekan selaku 
Menteri Kewangan, pada hemat saya ternyata, bajet kali ini mendukung cita-cita dan juga 
aspirasi rakyat di setiap peringkat dan bersifat holistik serta seimbang dengan menggunakan 
dan mengutamakan agenda ekonomi rakyat dalam setiap aspek yang ingin dibentangkan. 
Sehubungan dengan itu pada hemat saya, sudah tentunya ia memerlukan satu perancangan 
khususnya bagaimana terjemahan bajet ini dapat diterjemahkan daripada segi pelaksanaan 
supaya akhirnya nanti pihak rakyat di peringkat akar umbi dapat merasai hasil khususnya 
pembentangan bajet yang telah diutarakan oleh Yang Amat Berhormat Pekan. 

Tuan Yang di-Pertua, sehubungan dengan itu, sebagai rumusannya, adalah sangat 
penting supaya setiap dana yang akan diluluskan dalam Parlimen yang mulia ini haruslah 
dijadikan sebagai satu landasan dan perlu ada pihak-pihak yang ketiga untuk memastikan 
bahawa setiap dana itu benar-benar dibelanjakan dan dengan ini saya juga memuji tindakan 
Ketua Setiausaha Negara yang ingin memastikan agar setiap projek-projek yang telah 
dicadangkan dan juga akan diluluskan nanti akan dilaksanakan sebaik mungkin demi 
kesejahteraan rakyat di peringkat akar umbi.  

Sehubungan dengan itu Tuan Yang di-Pertua, Kuala Selangor menyokong Bajet 
2018. Sekian, terima kasih. 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Bukit Katil.    

 



sebagai pusat pendaratan ikan oleh para nelayan di Kompleks LKIM Kuala Selangor. Saya melihat dengan penjenamaan ini, ia merupakan satu transformasi yang boleh memudahkan para nelayan dan juga pengguna marin untuk mendapatkan lesen, khidmat nasihat dan juga perundangan daripada agensi-agensi berkaitan maritim di samping berupaya untuk meringankan bebanan kos yang terpaksa ditanggung oleh mereka. Seterusnya Tuan Yang di-Pertua, saya juga ingin mengharapkan dan mencadangkan agar Projek Perumahan Awam 1Malaysia dapat diperluaskan pembinaannya ke kawasan Parlimen Kuala Selangor. Saya percaya bahawa dengan pembinaan PPA1M yang pernah menjadi salah satu yang pernah diungkapkan dalam Akujanji haruslah menjadi keutamaan bagi Parlimen Kuala Selangor khususnya bagi rakyat kakitangan awam untuk memiliki rumah dengan harga yang berpatutan. Saya juga ingin mencadangkan agar tanah UiTM Puncak Alam dapat dijadikan lokasi tapak PPA1M. Seterusnya Tuan Yang di-Pertua, bagi menghargai sumbangan dan jasa anggota polis, khususnya di Parlimen saya, saya melihat agar Balai Polis Bestari Jaya dapatlah dinaiktarafkan kerana saya lihat kuarters kediaman anggota polis khususnya di Bestari Jaya begitu dalam keadaan yang amat daif dan saya juga amat sedih apabila mendengar rintihan anggota polis ini. Tuan Yang di-Pertua, saya juga mendengar keluhan rakyat Selangor terutamanya di Parlimen saya yang telah mereka nyatakan kepada saya iaitu mengalami kesukaran untuk membeli rumah disebabkan oleh kegagalan untuk mendapatkan pembiayaan. Saya ingin bertanya, apakah punca yang sebenarnya? Adakah pihak bank ataupun regulasi daripada Bank Negara? Ini kerana ada juga yang mengatakan pada saya, ditambah dengan sikap kerajaan negeri yang mengubah status pemilikan bumiputera kepada bukan bumiputera dan sudahlah dihapuskan diskaun 10 peratus kepada bumiputera untuk memiliki rumah. Justeru itu saya ingin bertanyakan kepada pihak Kementerian Kesejahteraan Bandar, Perumahan dan Kerajaan Tempatan, apakah usaha dan mekanisme yang terbaik bagi membantu khususnya rakyat di Kuala Selangor untuk menangani isu ini? Apakah perancangan dan kaedah pihak KPKT bagi membanyakkan perumahan PPR di khususnya di negeri Selangor mahupun di Kuala Selangor? Ini sangat penting kerana saya lihat rintihan rakyat melihatkan bahawa harga rumah yang semakin hari semakin meningkat terutama sekali di Parlimen saya. Tuan Yang di-Pertua, seingat saya, tidak ada satu pun bajet yang pernah dibentangkan oleh pihak kerajaan yang tidak dianggap sebagai gula-gula kepada rakyat oleh pihak pembangkang. Baik daripada zaman kepimpinan Yang Amat Berhormat Perdana Menteri dahulu sehinggalah pada hari ini. Semuanya dianggap sebagai gula-gula kepada rakyat oleh pihak pembangkang. Tuan Yang di-Pertua, namun demikian sebagai rumusan akhir berdasarkan pembentangan Bajet 2018 yang telah dibentangkan oleh Yang Amat Berhormat Pekan selaku Menteri Kewangan, pada hemat saya ternyata, bajet kali ini mendukung cita-cita dan juga aspirasi rakyat di setiap peringkat dan bersifat holistik serta seimbang dengan menggunakan dan mengutamakan agenda ekonomi rakyat dalam setiap aspek yang ingin dibentangkan. Sehubungan dengan itu pada hemat saya, sudah tentunya ia memerlukan satu perancangan khususnya bagaimana terjemahan bajet ini dapat diterjemahkan daripada segi pelaksanaan supaya akhirnya nanti pihak rakyat di peringkat akar umbi dapat merasai hasil khususnya pembentangan bajet yang telah diutarakan oleh Yang Amat Berhormat Pekan. Tuan Yang di-Pertua, sehubungan dengan itu, sebagai rumusannya, adalah sangat penting supaya setiap dana yang akan diluluskan dalam Parlimen yang mulia ini haruslah dijadikan sebagai satu landasan dan perlu ada pihak-pihak yang ketiga untuk memastikan bahawa setiap dana itu benar-benar dibelanjakan dan dengan ini saya juga memuji tindakan Ketua Setiausaha Negara yang ingin memastikan agar setiap projek-projek yang telah dicadangkan dan juga akan diluluskan nanti akan dilaksanakan sebaik mungkin demi kesejahteraan rakyat di peringkat akar umbi. Sehubungan dengan itu Tuan Yang di-Pertua, Kuala Selangor menyokong Bajet 2018. Sekian, terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Bukit Katil.